b'\n_START_ARTICLE_\nIda O\xe2\x80\x99Mahoney\n_START_PARAGRAPH_\nIda O\xe2\x80\x99Mahoney on suomalainen juniorikokki. H\xc3\xa4n nousi julkisuuteen voitettuaan Suomen ensimm\xc3\xa4isen Junior MasterChef -tittelin. Voiton j\xc3\xa4lkeen h\xc3\xa4n on ollut esiintym\xc3\xa4ss\xc3\xa4 lukuisissa tapahtumissa, kuten Satakunnan Messuilla , Turun Ruoka- ja viinimessuilla ja Hong Kongin musiikki- ja ruokafestivaaleilla. H\xc3\xa4n my\xc3\xb6s juontaa omaa nime\xc3\xa4\xc3\xa4n kantavaa Idan puutarha -nimist\xc3\xa4 televisio-ohjelmaa MTV Junior -kanavalla. Idan Puutarhaohjelma p\xc3\xa4\xc3\xa4si finaaliin formaatti-Finlandia-kilpailussa ja se oli ehdolla vuoden 2014 Venlagaalassa kategoriassa lasten- ja nuorten ohjelmat.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nIda O\xe2\x80\x99Mahoney muutti perheens\xc3\xa4 kanssa Irlannista Suomeen vuonna 2008 8-vuotiaana. H\xc3\xa4n asui voiton aikaan Merimaskussa Naantalissa. Nyky\xc3\xa4\xc3\xa4n O\xe2\x80\x99Mahoney asuu Helsingiss\xc3\xa4 ja k\xc3\xa4y Kallion ilmaisutaitolukiota.'